1. 2. Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i LAMPIRAN A SYARAT-SYARAT TAWARAN BIASISWA PERSEKUTUAN JABATAN PERKHIDMATAN AWAM UNTUK PENGAJIAN DI UNIVERSITI/ INSTITUSI TEMPATAN (IPT) PERINGKAT PENAJAAN Pelajar dikehendaki mengikuti pengajian sebagaimana yang telah ditetapkan di dalam Surat Tawaran. PERJANJIAN ( a ) Pelajar dan Penjamin dikehendaki menandatangani Perjanjian Biasiswa Persekutuan dan akan terikat untuk berkhidmat dengan Kerajaan Malaysia selama tempoh yang ditetapkan setelah tamat pengajian kelak. ( b ) Cara mengisi perjanjian berkenaan adalah seperti yang terdapat di dalam 'Panduan dan Peraturan Mencetak Serta Mengisi Dokumen Perjanjian' yang dimuat turun dari Sistem ePenawaran yang dikembarkan bersama-sama ini. Perjanjian yang telah disempurnakan hendaklah dikembalikan ke Jabatan ini pada tarikh seperti yang ditetapkan dalam Surat Tawaran. Kegagalan atau kelewatan mengembalikan Perjanjian ini akan mengakibatkan tawaran biasiswa ini terbatal dengan sendirinya. ( c ) Pelajar adalah terikat dengan segala terma dan syarat yang terkandung dalam Perjanjian tersebut yang dibaca bersama dengan Surat Tawaran ini. 1
3. 4. Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i KELULUSAN BAHASA MALAYSIA Sekiranya pelajar tidak mendapat kepujian dalam mata pelajaran Bahasa Melayu di peringkat Sijil Pelajaran Malaysia (SPM), adalah menjadi tanggungjawab pelajar untuk mendapatkan kelulusan tersebut sebagai memenuhi salah satu syarat bagi pelantikan ke jawatan Kerajaan setelah pelajar tamat pengajian dengan jaya kelak. TUGAS DAN TANGGUNGJAWAB Semasa mengikuti mana-mana pengajian yang dinyatakan di perenggan 1 di atas, pelajar hendaklah mematuhi semua arahan / peraturan sebagaimana berikut - ( a ) Berkelakuan sebagai seorang pelajar yang bertanggungjawab dan dikehendaki mematuhi semua arahan / peraturan yang dikeluarkan oleh pihak institusi pengajian berkenaan dan Jabatan Perkhidmatan Awam (JPA) dari semasa ke semasa; ( b ) Memasuki dan meneruskan pengajian serta menghadiri kuliah, seminar, ceramah, tutorial, ujian, peperiksaan dan apa-apa program yang dijalankan berkaitan dengan pengajian dalam tempoh yang ditetapkan; ( c ) Dimestikan mengikuti pengajian yang ditentukan oleh JPA. Pertukaran institusi / bidang / peringkat atau penarikan diri daripada pengajian yang diikuti adalah dilarang tanpa mendapat kelulusan JPA; ( d ) Tidak boleh terlibat dalam mana-mana kesalahan jenayah dan apa-apa perkara yang akan mencemarkan nama baik Kerajaan dan Negara; ( e ) Tidak dibenarkan mengambil bahagian dalam apa-apa kegiatan yang difikirkan oleh Kerajaan tidak selaras dengan kepentingan pelajar atau kepentingan Kerajaan; 2
Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i ( f ) Tidak dibenarkan memegang apa-apa jawatan, menjadi ahli atau mengambil bahagian dalam apa-apa pertubuhan, badan atau kumpulan yang pada pendapat Kerajaan boleh ditafsirkan sebagai bercorak politik / militan / subversif tanpa terlebih dahulu mendapat kebenaran bertulis daripada Kerajaan dan Kerajaan mengikut budi bicara mutlaknya, boleh memberi atau tidak memberi kelulusan tersebut; ( g ) Tidak boleh menerima apa-apa pekerjaan sama ada yang berpendapatan ataupun tidak kecuali dengan terlebih dahulu mendapat kebenaran JPA; ( h ) Dikehendaki mengemukakan kepada JPA satu salinan keputusan peperiksaan / ujian penggal, semester, tahunan atau akhir dalam tempoh satu bulan selepas keputusan diumumkan dan JPA boleh menahan apa jua bayaran kepada pelajar sekiranya gagal mengemukakan keputusan peperiksaan tersebut. Pelajar yang tidak mencapai tahap minimum yang ditetapkan bagi dua (2) semester berturut-turut boleh ditamatkan penajaan. Keputusan minimum bagi pelajar dan penjelasan mengenai sesi dan penilaian di IPT adalah seperti di LAMPIRAN A3; ( i ) Tidak dibenarkan berkahwin tanpa kelulusan JPA semasa mengikuti pengajian. Sekiranya pelajar diketahui telah berkahwin sebelum mengikuti pengajian, maka tawaran ini akan terbatal dengan sendirinya. Walau bagaimanapun, hanya dalam keadaan-keadaan tertentu, permohonan boleh dipertimbangkan tertakluk kepada syarat-syarat berikut - ( i ) Mendapat persetujuan dan kebenaran bertulis daripada ibu bapa, penjamin dan JPA dengan mengisi borang-borang JPA(L)/PBK/1, JPA(L)/PBK/2 dan JPA(L)/PBK/3; ( ii ) Mematuhi peraturan-peraturan nikah kahwin yang ditetapkan oleh Kerajaan dari semasa ke semasa; 3
Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i ( iii ) Kerajaan tidak akan bertanggungjawab menanggung apa-apa perbelanjaan yang timbul di atas perkara ini; dan ( iv ) Kerajaan berhak menarik balik penajaan dan menuntut balik perbelanjaan sebenar jika prestasi akademik pelajar tidak memuaskan sama ada secara langsung atau tidak langsung diakibatkan oleh perkahwinan ini. ( j ) Pelajar hendaklah berpakaian sopan mengikut garis panduan yang ditetapkan oleh institusi pengajian dan semasa menghadiri ceramah- ceramah atau perjumpaan-perjumpaan yang dianjurkan oleh JPA; ( k ) Pelajar bertanggungjawab memaklumkan kepada JPA sebarang pertukaran alamat tempat tinggal pelajar dan penjamin dari semasa ke semasa, jika ada; ( l ) Pelajar dikehendaki menamatkan pengajian dalam tempoh yang ditetapkan. Sekiranya pelajar memerlukan perlanjutan untuk menamatkan pengajian, pelajar perlu memohon kepada JPA tiga (3) bulan sebelum tamat tempoh tajaan asal dengan menyertakan maklumat-maklumat berikut - ( i ) Sebab-sebab gagal menamatkan pengajian dalam tempoh tajaan. Sekiranya gagal disebabkan oleh masalah kesihatan, laporan perubatan perlu dikemukakan; ( ii ) Borang Perlanjutan yang diisi dengan lengkap; ( iii ) Struktur pengajian dari semester pertama sehingga akhir semester; dan ( iv ) Keputusan semua peperiksaan / ujian penggal, semester, tahunan atau akhir. 4
Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i JPA akan menimbang permohonan perlanjutan biasiswa pelajar sekiranya didapati wajar. ( m ) Penangguhan Pengajian Pelajar tidak dibenarkan membuat sebarang penangguhan pengajian tanpa terlebih dahulu mendapat kelulusan bertulis daripada JPA. ( n ) Pindaan Tempoh Tawaran Sebarang pindaan terhadap tempoh tawaran yang disebabkan oleh perubahan struktur pengajian, polisi institusi, pindahan kredit atau sebab- sebab lain, perlu terlebih dahulu mendapat kelulusan bertulis daripada JPA. ( o ) Tamat Pengajian Pelajar dikehendaki - ( i ) Melapor diri dan mengemukakan satu salinan Diploma / Ijazah atau surat pengesahan tamat pengajian kepada JPA sebaik sahaja memperoleh slip keputusan peperiksaan akhir; dan ( ii ) Pelajar diwajibkan memohon dengan Pihak Berkuasa Melantik untuk tujuan lantikan ke dalam perkhidmatan awam. Walau bagaimanapun, Kerajaan tidak menjamin sebarang pekerjaan setelah pelajar menamatkan pengajian. 5
5. 6. 7. Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i ELAUN-ELAUN DAN KEMUDAHAN-KEMUDAHAN ( a ) Semasa mengikuti pengajian, pelajar adalah layak menerima elaun dan kemudahan seperti di LAMPIRAN A1 dan kadar biasiswa seperti di LAMPIRAN A2. ( b ) Sekiranya terdapat elaun terlebih bayar dimasukkan ke akaun pelajar maka adalah menjadi tanggungjawab pelajar untuk mengembalikan semua lebihan bayaran tersebut kepada JPA. Kegagalan pelajar berbuat demikian selepas diminta oleh JPA, membolehkan pihak JPA menamatkan penajaan pelajar serta merta. ( c ) Pelajar hendaklah meminta pihak universiti mengemukakan invois yang berkaitan terus kepada JPA untuk pembayaran. Adalah menjadi tanggungjawab pelajar untuk mengingatkan pihak institusi agar mengemukakan invois pada tarikh yang ditetapkan. PERHUBUNGAN Apabila menghubungi Jabatan ini, pelajar hendaklah menyatakan nombor rujukan fail seperti di kepala surat. Nombor rujukan fail adalah sama dengan nombor kad pengenalan pelajar. PELANGGARAN SYARAT-SYARAT TAWARAN Biasiswa Persekutuan ini akan ditamatkan sekiranya didapati pelajar melanggar mana-mana syarat tawaran seperti yang telah dinyatakan. Sekiranya ini berlaku, pelajar dan penjamin dikehendaki membayar ganti rugi dan lain-lain bayaran sebagaimana yang ditetapkan dalam perjanjian. 6
8. Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i HAK KERAJAAN Walau apa pun peruntukan dalam syarat tawaran ini, Kerajaan berhak meminda apa-apa peraturan dan syarat-syarat yang ditetapkan dan / atau menambahnya pada bila-bila masa sahaja tanpa sebarang pemberitahuan dan pelajar adalah tertakluk kepada pindaan-pindaan tersebut. Kerajaan juga berhak menamatkan Biasiswa Persekutuan ini tanpa memberikan sebarang sebab. 7
A. B. Syarat-Syarat Tawaran Biasiswa Persekutuan JPA Untuk Pengajian Di Institusi Tempatan (IPT)i LAMPIRAN A1 ELAUN DAN KEMUDAHAN Semasa mengikuti kursus di peringkat persediaan dan ijazah pertama, pelajar akan menerima elaun dan bayaran lain seperti yang dinyatakan dalam Lampiran A2 sepanjang pengajian masing-masing. Selain itu, pelajar di peringkat persediaan dan ijazah pertama adalah layak menerima elaun dan kemudahan seperti berikut - Tambang Kapal Terbang i. Pelajar Semenanjung yang berkursus di Sabah / Sarawak dan sebaliknya; ii. Pelajar Sarawak yang berkursus di Sabah dan Semenanjung; dan iii. Pelajar Labuan yang berkursus di Sarawak, Sabah dan Semenanjung. JPA akan membayar tambang bersamaan sekali, di awal dan sekali, di akhir tiap-tiap tahun pengajian yang mana jumlahnya akan dimasukkan bersekali bersama-sama bayaran Elaun Sara Hidup (ESH) pelajar. KADAR BIASISWA PERSEKUTUAN DAN KAEDAH PEMBAYARAN Pembayaran Biasiswa Persekutuan adalah mengikuti kadar dan syarat seperti di Lampiran A2 dan akan dibayar terus kepada pelajar. Pemotongan yuran pengajian akan dibuat oleh pihak IPT dengan pihak bank sebelum baki selebihnya dimasukkan ke dalam akaun pelajar dengan menggunakan peruntukan yang diberi. 1
LAMPIRAN A2 KADAR BIASISWA BAGI KURSUS PERINGKAT DIPLOMA DAN IJAZAH PERTAMA DI IPT TEMPATAN Jenis Elaun Elaun Sara Hidup (Setahun) Elaun Buku (Setahun) (RM) (RM) Elaun Alat Perkakas (Setahun) (RM) Elaun Tesis (Sekali Sahaja) (RM) Elaun Kertas Projek (Setahun) (RM) Elaun Latihan Amali TARIKH KUATKUASA (Sehari) Peringkat Kursus Kadar A* Kadar B** (RM) Diploma 7,560 6,426 400
150 10 (a) Sastera 50 (b) Sains 100 (c) Teknologi 150 (d) Senibina 250 (e) Perubatan Bersekutu 250 Ijazah Pertama (a) Sastera 8,400 7,140 600 100 300 150 10 Semester Pertama Sesi 2007 (b) Sains 8,400 7,140 600 200 300 150 10 (c) Teknologi 8,400 7,140 600 300 300 150 10 (d) Senibina 8,400 7,140 600 500 300 150 10 (e) Perubatan (i) Veterinar 8,400 7,140 1,000 500 300 150 10 (ii) Perubatan / Pergigian / Farmasi 9,240 7,854 1,000 500 300 150 10 CATATAN: 1 Bagi kawasan Kuala Lumpur, Pulau Pinang, Seberang Perai, Johor Bahru, Shah Alam, Subang Jaya, Petaling Jaya, Klang, Kajang, Selayang,Sepang,Sabah dan Sarawak Selayang,Sepang,Sabah dan Sarawak 2 * Bagi kawasan-kawasan selain di para (1). 3 Yuran pengajian akan dibayar kepada IPT dan Tambang Kapal Terbang dibayar kepada pelajar yang layak dan akan menjadi sebahagian daripada pakej penajaan.